Ο Κωνσταντίνος Μαρκουλάκης γεννήθηκε στην Αθήνα. Αποφοίτησε από τη Δραματική Σχολή του Εθνικού Θεάτρου το 1991.

Σημαντικότερες συνεργασίες στο θέατρο:

Στο Εθνικό Θέατρο, το 2004 ερμήνευσε τον Άμλετ του Σαίξπηρ, σε σκηνοθεσία του Μ. Κακογιάννη, και το ίδιο καλοκαίρι, στην επέτειο των 50 χρόνων των Επιδαυρείων, τον Ιππόλυτο του Ευριπίδη, σε σκηνοθεσία του Β. Νικολαίδη.

Στην Επίδαυρο ερμήνευσε επίσης, το 2010, τον Οιδίποδα Τύραννο του Σοφοκλή σε σκηνοθεσία Σπ. Ευαγγελλάτου, το 2012, στο ίδιο έργο, τον Τειρεσία, την Ιοκάστη και τον Θεράποντα, σε σκηνοθεσία Τσέζαρις Γκραουζίνις, και στις παραστάσεις "Φοίνισσες¨ του Ευριπίδη (Κ.Θ.Β.Ε. 1999, σκην. Ν. Χουρμουζιάδης), "Βατρα-Χ", διασκευή πάνω στο έργο του Αριστοφάνη (Εθνικό Θέατρο, 2008), σε σκηνοθεσία Δ. Λιγνάδη, "Φιλοκτήτης" σε σκηνοθεσία Κώστα Φιλίππογλου, «Ορέστεια» σε σκηνοθεσία Γ. Χουβαρδά.

Με τον Δ. Λιγνάδη συνεργάστηκαν επίσης στις παραστάσεις "Ο Συλλέκτης" του Τζ. Φάουλς και "Πέτρες στις τσέπες του" της Μ. Τζόουνς (Ιλίσσια-Βολανάκης, 2001-2003).

Με το "Θέατρο Νέου Κόσμου συνεργάστηκε στις παραστάσεις "Φιλονικία¨του Μαριβό, "Βρομιά", του Ρ. Σνάιντερ, "Εδουάρδος ο 2ος" του Κρ. Μάρλοου και "Παίζοντας με τη φωτιά" του Α. Στριντμπεργκ, όλες σε σκηνοθεσία Β. Θεοδωρόπουλου.

Το 2006, συνεργάστηκε με τον παραγωγό Γ. Λυκιαρδόπουλο στην παράσταση "Festen" του Ντ. Έλριντζ, σε σκηνοθεσία Α. Δανέζη.

Το 2007, ίδρυσε με τον ίδιο παραγωγό την εταιρία θεάτρου Coyot, η οποία ενοικίασε και ανακαίνισε το θέατρο Χώρα και το χρησιμοποίησε ως στέγη για πληθώρα δραστηριοτήτων σε σχέση με το θέατρο. Εκεί σκηνοθέτησε και πρωταγωνίστησε στην παράσταση "Ο Δον Ζουάν στο Σόχο" του Π. Μάρμπερ.

Στο θέατρο Ακροπόλ ερμήνευσε τον Επιθεωρητή του Ν. Γκόγκολ, σε σκηνοθεσία Σπ. Ευαγγελάτου.

Στο θέατρο Αθηνών, το 2010, συσκηνοθέτησε και συμπρωταγωνίστησε με τον Γ. Κιμούλη στο "Σλουθ" του Ά. Σέιφερ, το 2012 σκηνοθέτησε την παράσταση "Μια πορνογραφική σχέση" και το 2013 μετέφρασε και σκηνοθέτησε το έργο "Ο Πουπουλένιος" του Μ. ΜακΝτόνα στο οποίο συμπρωταγωνίστησε με τον Ν. Κουρή, τον Ο. Παπασπηλιόπουλο και τον Γ. Πυρπασόπουλο.

Στο ίδιο θέατρο σκηνοθέτησε το 2015 τον “Θεό της Σφαγής” της Γ. Ρεζά, συμπρωταγωνιστώντας με τον Ο. Παπασπηλιόπουλο, τη Στεφανία Γουλιώτη και τη Λουκία Μιχαλοπούλου και το 2017 το «Φάρο του Κόνορ ΜακΦέρσον, συμπρωταγωνιστώντας με τους Αιμίλιο Χειλάκη, Οδυσσέα Παπασπηλιόπουλο, Νίκο Ψαρρά και Προμηθέα Αλειφερόπουλο.

τη﷽﷽﷽﷽﷽﷽﷽﷽΄﷽﷽﷽﷽﷽﷽﷽﷽

Έχει επίσης σκηνοθετήσει τις παραστάσεις “Ο Κύκλος με την Κιμωλία” του Μπ. Μπρεχτ για το θέατρο Παλλάς, "Ντόλι, η Προξενήτρα" του Θ. Γουάιλντερ και “Για Όνομα” για το θέατρο Αλίκη, «Δεύτερη Φωνή» των Παπαθανασίου – Ρέππα για το θέατρο Αποθήκη, «Αύγουστος» του Τρ. Λετς και «Ο Βυσσινόκηπος» του Α. Τσέχωφ για το θέατρο Χορν, «Φεγγίτης» του Ντ. Χεαρ για το θέατρο «Εμπορικόν».

Στον κινηματογράφο, συμμετείχε σε ταινίες, μεταξύ των οποίων “Success Story” του Νίκου Περάκη, "Επικίνδυνες Μαγειρικές" του Β. Τσελεμέγκου, "Το όνειρο του Σκύλου" και “Το Σύμπτωμα” του Ά. Φραντζή, "Ριζότο" της 'Ο. Μαλέα, "Παράδεισος στη Δύση" του Κ. Γαβρά.

Συμμετείχε επίσης σε τηλεοπτικές σειρές όπως: "Γιούγκερμαν", "Τρίτο Στεφάνι", "Λόγω Τιμής", Η ζωή που δεν έζησα", "Έτσι, ξαφνικά", "Να με προσέχεις", κ.α.

'Εχει έναν γιο.